Source: https://www.riigiteataja.ee/akt/415012014009
Timestamp: 2019-06-19 23:21:30+00:00

Document:
Sonda Kooli Hoolekogu põhimäärus – Riigi Teataja
Sonda Kooli Hoolekogu põhimäärus
Sonda Kooli Hoolekogu põhimäärus - sisukord
§ 2 Kooli hoolekogu mõiste
§ 3 Hoolekogu moodustamine ja liikmed
§ 4 Õpetajate esindaja valimine õppenõukogu koosolekul
§ 5 Lastevanemate, vilistlaste ja kooli toetavate organisatsioonide esindajate valimine kooli hoolekokku vanemate koosolekul
§ 6 Vallavolikogu esindaja määramine
§ 7 Hoolekogu tööülesanded õppe- ja kasvatustegevuse korraldamisel ja juhtimisel
§ 8 Hoolekogu juhtimine ja töö korraldamine
§ 9 Hoolekogu koosolek
RT IV, 15.01.2014, 9
Vastu võetud 29.08.2011 nr 6
Määrus kehtestatakse põhikooli- ja gümnaasiumiseaduse § 73 ja Sonda Kooli Põhimääruse § 10 lõike 2 alusel.
Määrusega kehtestatakse Sonda Kooli (edaspidi Kool) hoolekogu moodustamise kord ja hoolekogu töökord.
§ 2. Kooli hoolekogu mõiste
(1) Hoolekogu on alaliselt tegutsev organ, kelle ülesanne on kooli pedagoogide, kohaliku omavalitsuse volikogu, vanemate, vilistlaste ja kooli toetavate organisatsioonide ühistegevus kooli õppe- ja kasvatustegevuse jälgimisel ning selleks tegevuseks paremate tingimuste loomisele kaasaaitamisel.
(2) Kooli hoolekogu juhindub oma tegevuses põhikooli- ja gümnaasiumiseadusest, haridusministri määrusest, Kooli ja oma põhimäärusest.
§ 3. Hoolekogu moodustamine ja liikmed
(1) Hoolekogu moodustab ja selle koosseisu kinnitab Sonda Vallavalitsus Kooli direktori ettepanekul. Hoolekogu moodustamisel lähtutakse käesolevas põhimääruses sätestatust.
(2) Hoolekogul on vähemalt 9 liiget, kaks õppenõukogu esindajat, kellest üks esindab kooli ja teine lasteasutuse õpetajaid, ja kolm kooli õpilaste vanemate ja kaks lasteasutuse laste vanemate esindajat ning Sonda Vallavolikogu ja Kooli toetavate organisatsioonide esindaja.
(3) Hoolekogusse liikmete nimetamisel lähtutakse „Põhikooli- ja gümnaasiumiseaduse” § 73 sätestatust.
§ 4. Õpetajate esindaja valimine õppenõukogu koosolekul
(1) Õpetajate esindajate valimine toimub õppenõukogu koosolekul, mille kutsub kokku direktor.
(2) Kandidaadid kooli hoolekogusse seatakse üles õppenõukogu liikmete poolt. Kandidaadid peavad esitama nõusoleku kandideerimiseks. Nõusolek kandideerimiseks kantakse protokolli.
(3) Kandidaatide valimine toimub avaliku hääletamise teel. Valituks kooli hoolekokku osutuvad isikud kes on saanud hääletamisel häälteenamuse.
§ 5. Lastevanemate, vilistlaste ja kooli toetavate organisatsioonide esindajate valimine kooli hoolekokku vanemate koosolekul
(1) Lastevanemate, vilistlaste ja kooli toetavate organisatsioonide esindajate valimine toimub lastevanemate üldkoosolekul, mille kutsub kokku kooli juhtkond.
(2) Kandidaadid kooli hoolekogusse seatakse üles lapsevanemate koosolekul. Kandidaate võivad üles seada vanemad, vilistlased, kooli toetavad organisatsioonid ning koolidirektor. Kandidaadid peavad esitama nõusoleku kandideerimiseks. Nõusolek kandideerimiseks kantakse protokolli.
§ 6. Vallavolikogu esindaja määramine
Vallavolikogu valib oma esindaja kooli hoolekogusse volikogu uue koosseisu volituste alguses kuni volikogu volituste lõppemiseni. Kui esindaja volitused lõpevad enne volikogu volituste lõppemist, valib vallavolikogu uue esindaja.
§ 7. Hoolekogu tööülesanded õppe- ja kasvatustegevuse korraldamisel ja juhtimisel
Oma ülesannete täitmiseks hoolekogu:
4) arutab läbi ja kehtestab direktori ettepanekul pedagoogide, välja arvatud direktori, ametikohtade täitmiseks konkursi läbiviimise korra;
5) arutab läbi ja avaldab arvamust kooli sisehindamise aruande kohta;
6) arutab läbi ja avaldab arvamust kooli eelarve kava projekti kohta;
7) avaldab arvamust õpilasega läbiviidava arenguvestluse korraldamise tingimuste ja korra kohta;
8) tugi- ja mõjutusmeetmena arutab õpilasega tema käitumist;
9) nimetab oma esindajad komisjonide ja kogude koosseisu õigusaktides ette nähtud juhtudel;
11) osaleb vajadusel kooli hädaolukorra lahendamise plaani väljatöötamisel;
12) teeb Sonda Vallavalitsusele ettepanekuid kooliga seotud küsimuste paremaks lahendamiseks;
13) täidab teisi õigusaktidega hoolekogule pandud ülesandeid.
§ 8. Hoolekogu juhtimine ja töö korraldamine
(2) Hoolekogu juhib ja hoolekogu tööd korraldab hoolekogu esimees, tema äraolekul aseesimees ning protokollib sekretär.
(3) Hoolekogu töövorm on koosolek.
(4) Hoolekogu korralised koosolekud toimuvad õppeaasta kestel vähemalt kord nelja kuu jooksul.
§ 9. Hoolekogu koosolek
(2) Korralise koosoleku toimumise aja, koha ja päevakorra teatab koosoleku kokkukutsuja hoolekogu liikmetele kirjalikku taasesitamist võimaldavas vormis vähemalt kümme tööpäeva enne koosoleku toimumist. Koosoleku dokumendid saadetakse hoolekogu liikmetele üldjuhul koos korralise koosoleku teatega.
(3) Kiirete ja edasilükkamatute küsimuste otsustamiseks kutsub hoolekogu esimees, tema äraolekul aseesimees, omal initsiatiivil või vähemalt kolme hoolekogu liikme nõudmisel või kooli direktori või Sonda Vallavalitsuse ettepanekul kokku erakorralise koosoleku hiljemalt viie tööpäeva jooksul ettepaneku saamisest.
(4) Erakorralise koosoleku toimumise aja, koha ja päevakorra teatab koosoleku kokkukutsuja hoolekogu liikmetele kirjalikku taasesitamist võimaldavas vormis vähemalt kolm tööpäeva enne koosoleku toimumist.
(2) Kiiret otsustamist vajavates küsimustes võib hoolekogu otsuse vastu võtta ka side- või infotehnoloogiliste vahendite kaudu koosolekut kokku kutsumata.
(3) Hoolekogu otsused tehakse adressaatidele teatavaks koosolekule järgneval tööpäeval.
(4) Hoolekogu ettepanekutega arvestamist korraldab ja kontrollib hoolekogu esimees, tema äraolekul hoolekogu aseesimees.
(5) Hoolekogu otsusega mittenõustumisel, samuti vaidlusküsimuste korral, on õpilasel, vanemal või hoolekogu liikmel õigus pöörduda kümne tööpäeva jooksul arvates otsuse vastuvõtmisest kooli õppe- ja kasvatustegevuse üle järelevalvet teostava asutuse poole otsuse õiguspärasuse kontrollimiseks.
(2) Tunnistada kehtetuks Sonda Vallavolikogu 20.04.2009 määrus nr 7 „Sonda Põhikooli hoolekogu liikmete valimise kord“.

References: § 2

§ 3

§ 4

§ 5

§ 6

§ 7

§ 8

§ 9
 § 73
 § 10

§ 2

§ 3
 § 73

§ 4

§ 5

§ 6

§ 7

§ 8

§ 9